टेस्ला मॉडल 3 को टक्कर देने के लिए तैयार मर्सिडीज, लेकर आ रही नई कार
जर्मनी की लग्जरी कार निर्माता कंपनी मर्सिडीज ऑटोनोमस कार टेस्ला मॉडल 3 को टक्कर देने के लिए एक इलेक्ट्रिक गाड़ी पर काम कर रही है। यह मर्सिडीज-बेंज CLA कार होगी। इस गाड़ी को सितंबर में पेश किया जाएगा। इसकी लॉन्चिंग 2025 में होने की उम्मीद है। कार को बेहद ही स्टाइलिश लुक मिला है और इसे इलेक्ट्रिक के साथ-साथ हाइब्रिड-पेट्रोल पावरट्रेन के विकल्प में भी उतारा जाएगा। आइये इस इलेक्ट्रिक कार के फीचर्स के बारे में जानते हैं।
कैसा है मर्सिडीज-बेंज CLA का लुक?
डिजाइन की बात करें तो आगामी लग्जरी कार मर्सिडीज-बेंज CLA में स्लोपिंग रूफलाइन, लंबा बोनट, फ्रंट बंपर में नीचे की तरफ क्लोज्ड ग्रिल और लाइट बैंड से जुड़े स्लीक एंगुलर हेडलाइट्स उपलब्ध होंगे। किनारों पर इसमें डोर-माउंटेड ORVMs, ब्लैक बी-पिलर्स और स्टाइलिश पहियों को साफ देखा जा सकता है। पीछे इसमें रैप-अराउंड टेललैंप्स और बूटलिड के आर-पार लगाई गई एक लाइटिंग स्ट्रिप दिया गया है। देखने में यह गाड़ी बेहद ही आकर्षक लगती है।
इन फीचर्स से लैस है यह लग्जरी गाड़ी
नई मर्सिडीज-बेंज CLA में ऑटो क्लाइमेट कंट्रोल, हेड-अप डिस्प्ले, रियर AC वेंट, कीलेस एंट्री, USB चार्जर और मल्टीफंक्शनल स्टीयरिंग व्हील के साथ एक शानदार केबिन मिलने की उम्मीद है। इसमें लेटेस्ट कनेक्टिविटी को सपोर्ट करने वाला एक डिजिटल इंस्ट्रूमेंट क्लस्टर और एक टचस्क्रीन इंफोटेनमेंट सिस्टम दिया जा सकता है। यात्रियों की सुरक्षा के लिए इस गाड़ी में कई एयरबैग, ABS, EBD और ADAS तकनीक जैसे फीचर्स दिए जा सकते हैं।
पावरट्रेन के बारे में मिली है ये जानकारी
CLA कार को मर्सिडीज के मॉड्यूलर आर्किटेक्चर पर बनाया गया है। इस प्लेटफॉर्म का इस्तेमाल विजन EQX में भी किया गया है। इसमें लिथियम आयरन फॉस्फेट बैटरी पैक और 2-स्पीड गियरबॉक्स से जुड़े सिंगल/डुअल इलेक्ट्रिक मोटर्स के साथ पावरफुल इलेक्ट्रिक सेटअप दिया गया है। एक बार फुल चार्ज करने पर यह गाड़ी 850 किलोमीटर तक की दूरी तय करने में सक्षम होगी। इसमें एक माइल्ड-हाइब्रिड पावरट्रेन के साथ चार-सिलेंडर पेट्रोल इंजन भी पेश किया जाएगा।
क्या होगी इसकी कीमत?
नई मर्सिडीज-बेंज CLA की कीमत और उपलब्धता की जानकारी इसके लॉन्च के समय ही दी जाएगी। हालांकि, अनुमान लगाया जा रहा है कि इसकी कीमत करीब 32 लाख रुपये के आस-पास हो सकती है।
भारत में अपना विस्तार करेगी मर्सिडीज-बेंज
मर्सिडीज-बेंज को वैश्विक स्तर पर इस साल भी भारत उसका सबसे तेजी से बढ़ने वाला बाजार होने की पूरी उम्मीद है। कंपनी की भारतीय बाजार में उपस्थिति को देखें तो साल 2021 में कंपनी ने 11,242 यूनिट्स बेची थी। 2022 में यह आंकड़ा 41 फीसदी बढ़त के साथ 15,822 यूनिट्स पर पहुंच गया। कंपनी ने इस साल 10 नये मॉडल पेश करने की योजना बनाई थी, लेकिन सप्लाई चेन में परेशानी के कारण इसे आगे बढ़ा दिया है।इस खबर को शेयर करें